text: бозшакөл мыс кен орны павлодар қаласынан қарай 125 км жердегі мысты порфир типті ірі кен орны. бозшакөл мыс кен орны ежелгі кен қазбаларының ізімен 1930 жылы р.а.борукаев ашқан. кен орны бозшакөл оңтүстігінде қанатында орналасқан. оның жаралу тегі төменгі кембрийдің негізгі құрамды жанартаулық жыныстарын кесіп өтетін дайка (сығылма) тәрізді интрузиясымен байланысты. мұнда ендік бағыттағы уатылу белдемін бойлай орналасқан екі кен денесі бар. басты кен минералдары пирит, халькопирит, молибденит, магнетит, олар сыйыстырушы жыныстарда ұсақ желі және сеппе түрінде таралған. тотығу белдемінің тереңдігі 3-40 м. кен құрамында мыс, молибден, сондай-ақ алтын, күміс, рений, кобальт, т.б. бар. кентастағы металл мөлшері шамалы болса да қоры мол, ашық әдіспен алуға қолайлы. кен орны толық барланып, игеруге дайындалған.